CELEX: 62018CN0374
Language: ro
Date: 2018-06-07 00:00:00
Title: Cauza C-374/18: Cerere de decizie preliminară introdusă de Landgericht Köln (Germania) la 7 iunie 2018 – UPS Deutschland Inc. & Co. OHG, DPD Dynamic Parcel Distribution GmbH & Co. KG, Bundesverband Paket & Expresslogistik e.V./Deutsche Post AG

17.9.2018   
            
            
               RO
            
            
               Jurnalul Oficial al Uniunii Europene
            
            
               C 328/26
            
         
      Cerere de decizie preliminară introdusă de Landgericht Köln (Germania) la 7 iunie 2018 – UPS Deutschland Inc. & Co. OHG, DPD Dynamic Parcel Distribution GmbH & Co. KG, Bundesverband Paket & Expresslogistik e.V./Deutsche Post AG
      (Cauza C-374/18)
      (2018/C 328/34)
      Limba de procedură: germana
      
         Instanța de trimitere
      
      Landgericht Köln
      
         Părțile din procedura principală
      
      
         Apelante: UPS Deutschland Inc. & Co. OHG, DPD Dynamic Parcel Distribution GmbH & Co. KG, Bundesverband Paket & Expresslogistik e.V.
      
         Intimată: Deutsche Post AG
      
         Întrebările preliminare
      
      
                  1)
               
               
                  Articolul 13 alineatul (1) din Regulamentul (CE) nr. 561/2006 (1) trebuie interpretat în sensul că dispoziția permite derogări de la articolele 5-9 din Regulamentul (CE) nr. 561/2006 doar în cazul în care vehiculul unui prestator de servicii universale în sensul articolului 2 alineatul (13) din Directiva 97/67/CE (2), conform articolului 13 alineatul (1) litera (d) din Regulamentul (CE) nr. 561/2006, transportă în mod unic și exclusiv trimiteri în cadrul serviciului universal sau derogările de la articolele 5-9 din Regulamentul (CE) nr. 561/2006 sunt permise și în cazul în care vehiculele în cauză, pe lângă trimiterile transportate în cadrul serviciului universal, transportă de asemenea și alte trimiteri, care nu intră sub incidența serviciului universal?
               
            
                  2)
               
               
                  În cazul în care răspunsul la prima întrebare este în sensul că derogările de la articolele 5-9 din Regulamentul (CE) nr. 561/2006 sunt de asemenea permise în cazul în care vehiculele în cauză, pe lângă trimiterile transportate în cadrul serviciului universal, transportă de asemenea și alte trimiteri, care nu intră sub incidența serviciului universal:
                  
                              (a)
                           
                           
                              Ce cotă minimă trebuie să aibă în acest caz expedierile pe care un vehicul le transportă în cadrul serviciului universal?
                           
                        
                              (b)
                           
                           
                              Ce cotă maximă pot avea în acest caz expedierile care nu intră sub incidența serviciului universal și pe care vehiculul le transportă simultan cu serviciile universale?
                           
                        
                              (c)
                           
                           
                              Cum se stabilește fiecare dintre cele două cote, așa cum sunt acestea descrise la literele (a) și (b)?
                           
                        
                              (d)
                           
                           
                              Este necesar ca cotele, așa cum sunt acestea descrise la literele (a) și (b), să fie date pentru fiecare cursă a vehiculului în cauză sau este suficientă o anumită valoare medie calculată în raport cu totalul curselor vehiculului în cauză?
                           
                        
            
                  3)
               
               
                   
                  
                              (a)
                           
                           
                              O dispoziție națională a unui stat al Uniunii privind perioadele de conducere și repaus pentru vehicule și combinații de vehicule destinate transportului de mărfuri, având o masă maximă admisibilă mai mare de 2,81, dar mai mică de 3,51 tone, care preia literal dispozițiile articolului 13 alineatul (1) din Regulamentul (CE) nr. 561/2006 trebuie interpretată exclusiv în temeiul dreptului Uniunii?
                           
                        
                              (b)
                           
                           
                              O instanță națională poate aplica, în pofida preluării literale a dreptului Uniunii, criterii derogatorii de interpretare a dispozițiilor preluate din dreptul Uniunii?
                           
                        
            
                  4)
               
               
                  Se opune clasificării unei expedieri ca expediere în cadrul serviciului universal în conformitate cu Directiva 97/67/CE faptul că în legătură cu aceasta servicii suplimentare, precum:
                  
                              —
                           
                           
                              colectare (fără fereastră temporală);
                           
                        
                              —
                           
                           
                              colectare (cu fereastră temporală);
                           
                        
                              —
                           
                           
                              verificare vizuală a vârstei persoanei autorizate să efectueze recepția;
                           
                        
                              —
                           
                           
                              livrare condiționată de plata unei sume de bani indicate;
                           
                        
                              —
                           
                           
                              livrare cu plata la primire a unei expedieri de maxim 31,5 kg;
                           
                        
                              —
                           
                           
                              redirecționare a livrării în cazul schimbării adresei destinatarului;
                           
                        
                              —
                           
                           
                              returnarea livrării la expeditor (în cazul în care livrarea nu se poate efectua);
                           
                        
                              —
                           
                           
                              efectuarea livrării în ziua dorită;
                           
                        
                              —
                           
                           
                              efectuarea livrării la ora dorită,
                           
                        sunt propuse?
               
            
         (1)  Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului din 15 martie 2006 (JO 2006, L 102, p. 1, Ediție specială, 05/vol. 8, p. 214), astfel cum a fost modificat ultima dată prin articolul 45 din Regulamentul din 4 februarie 2014 (JO 2014, L 60, p. 1), astfel cum a fost rectificat la 18 aprilie 2015 (JO 2015, L 101, p. 62).
      
         (2)  Directiva 97/67/CE a Parlamentului European și a Consiliului din 15 decembrie 1997 privind normele comune pentru dezvoltarea pieței interne a serviciilor poștale ale Comunității și îmbunătățirea calității serviciului (JO L 15, 1998, p. 14, Ediție specială, 06/vol. 3, p. 12).